હૉલીવુડના એકદમ કસાયેલા સર્જકોને નવા-નવા સુપરહીરો સર્જવામાં અને કૉમિક્સમાંથી તેમને ફિલ્મના પડદે લાવવામાં જબરદસ્ત માસ્ટરી છે. એમાંય માર્વલ કૉમિક્સ પાસે તો સુપરહીરોની ખાણ છે. એમાંથી છ જેટલા સુપરહીરોને ત્રણ વર્ષ અગાઉ આવેલી ફિલ્મ ‘ઍવેન્જર્સ’માં ભેગા કરેલા. એ ફિલ્મ આપણી ‘લગાન’ જેવી હતી. એમાં અલગ-અલગ શક્તિઓ ધરાવતા સુપરહીરોને દુનિયાના વિવિધ ખૂણેથી ચૂંટીને ભેગા કરવાનું કામ શીલ્ડ નામની કાલ્પનિક સંસ્થાના વડા નિક ફ્યુરી (અદાકાર સૅમ્યુઅલ એલ. જૅક્સન)એ કરેલું. હવે આ અઠવાડિયે એની સીક્વલ રિલીઝ થઈ છે અને યકીન માનો, એક પર્ફે‍ક્ટ સુપરહીરો ફિલ્મને છાજે એવા તમામ મરીમસાલાથી આ ફિલ્મ ભરપૂર છે.